PIMO เผยงบฯ Q2 กำไรลดลงเหลือ 6.77 ลบ. หลังต้นทุน-ค่าใช้จ่ายในการบริหารเพิ่ม
PIMO เผยงบฯ Q2 กำไรลดลงเหลือ 6.77 ลบ. หลังต้นทุน-ค่าใช้จ่ายในการบริหารเพิ่ม โดยงบฯ Q2/58 กำไรสุทธิ 6.77 ลบ. ลดลง 37% จากปีก่อนที่มีกำไร 10.68 ลบ. ขณะที่ งวด 6 เดือนมีกำไร 11.85 ลบ. ลดลง 38% จากปีก่อนที่มีกำไร 18.97 ลบ.
14 ส.ค. 2558

บริษัท ไพโอเนียร์ มอเตอร์ จำกัด (มหาชน) หรือ PIMO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 6.77 ล้านบาท หรือมีกำไรสุทธิ 0.02 บาทต่อหุ้น ลดลง 37% จากช่วงเดียวกันของปีก่อนที่มีกำไรสุทธิ 10.68 ล้านบาท หรือมีกำไรสุทธิ 0.03 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 11.85 ล้านบาท หรือ 0.03 บาทต่อหุ้น ลดลง 38% จากช่วงเดียวกันของปีก่อนที่มีกำไรสุทธิ 18.97 ล้านบาท หรือ 0.05 บาทต่อหุ้น
โดยผลการดำเนินงวด 3 เดือนที่มีกำไรลดลง เนื่องจากบริษัท เนื่องจากวัตถุดิบหลักบางรายการมีการขยับราคาสูงขึ้น และมีการปรับขึ้นของค่าใช้จ่ายค่าแรงทางตรง เช่น เงินเดือน ค่าล่วงเวลา โบนัส และสวัสดิการต่าง ๆ เมื่อเทียบกับช่วงเดียวกันของปีก่อน จำนวน 1.51 ล้านบาท หรือ 4.55% เพื่อให้สอดคล้องกับภาพอุตสาหกรรมโดยรวม
ขณะเดียวกันบริษัทมีค่าใช่จ่ายในการบริหารเพิ่มขึ้น โดยส่วนใหญ่มาจากการเพิ่มขึ้นของเงินเดือน เนื่องจากทางบริษัทฯ มีการพิจารณาปรับเงินเดือนประจำปีตอนเดือน เมษายน และเพิ่มสวัสดิการต่าง ๆ ให้กับพนักงาน จำนวน 1.58 ล้านบาท หรือ คิดเป็น 31.9%
 